Sihtasutus Archimedes Euroopa Noored Eesti büroo PAKUB TÖÖD  KOOLITUSTEGEVUSE KOORDINAATORILE,  kelle tegevusalaks on noortevaldkonna arengut toetavate Eesti siseste ja rahvusvaheliste koolitustegevuste elluviimise ja arendamise koordineerimine Euroopa Noored Eesti büroos.  Tööleasumise aeg: hiljemalt jaanuar, 2011.  Koordinaatori peamisteks tööülesanneteks on:   - Euroopa Liidu haridusprogrammi Euroopa Noored eesmärke ja tegevusi toetavate siseriiklike ja rahvusvaheliste koolitustegevuste elluviimise ja arendamise koordineerimine;  - ESF programmi "Noorsootöö kvaliteedi arendamine" eesmärke toetavate noorsootööalaste koolitustegevuste elluviimise ja arendamise koordineerimine;  - Koolituste korraldamine;  - Koolitustegevuste kvaliteedi  hindamine ja mõõtmine;  - Koolitustegevuste analüüsi ja aruandluse korraldamine;  - Koolitajate värbamine ja kaasamine koolitustegevuste elluviimisse ja arendamisse;  - Koolitustegevuste dokumendihalduse korrashoid;  - Koolitustegevuste eelarve planeerimine ja täitmise jälgimine;  - Koolituste kättesaadavuse tagamine;  - Koolitustegevuste nähtavuse tagamine.    Kandidaadilt eeldame:   - noortevaldkonna, mitteformaalse õppimise ja õpetamise ning  kultuuridevahelise kommunikatsiooni väärtuste ja põhimõtete tundmist ning oskust neid oma töös rakendada;  - head analüüsi- ja organiseerimisvõimet;  - teadmisi EL haridusprogrammi Euroopa Noored ning Eesti ja Euroopa noorsootöö ja noortepoliitika põhialuste kohta;  - erialast ettevalmistust ja töökogemust koolitusvaldkonnas;  - oskust oma aega planeerida ja prioriteete seada;  - oskust tulemuslikult tegutseda;  - pingetaluvust;  - väga head suulist ja kirjalikku  väljendusoskust;  - avaliku esinemise oskust ja kogemust;  - väga head eesti ja inglise keele oskust;    - kasuks tuleb kogemus EL struktuuritoetustega;   - kasuks tuleb hea vene keele oskus.     Koordinaatorina näeme töötamas inimest, kes on tööülesannete täitmisel iseseisev ja otsustusvõimeline, süsteemne, koostöövalmis, korrektne, arengule suunatud, algatusvõimeline ning kes on valmis nii Eesti-sisesteks kui välislähetusteks.    Pakume võimalust kaasa rääkida olulistel teemadel ühiskonnas; huvitavat ja vaheldus- ning vastutusrikast tööd rahvusvahelise noorsootöö valdkonnas, kaasaegset töökeskkonda noores ja motiveeritud kollektiivis, erialast täiendkoolitust, arengu- ja eneseteostusvõimalusi.    CV koos motivatsioonikirja ja palgasooviga palume saata hiljemalt 15. detsembriks, 2010 aadressil: SA Archimedes Euroopa Noored Eesti büroo L. Koidula 13A, 10125 Tallinn või e-posti aadressil: Triinu.Trumsi@archimedes.ee    Täiendav informatsioon e-posti aadressil: Reet.Kost@archimedes.ee    Lisainformatsiooni Euroopa Noored Eesti büroo kohta  http://euroopa.noored.ee/node/15